paragraph_text: Dijelovi glave su ušica, gdje je otvor za dršku, list (pljoštica) i sječivo (oštrac). Glava je izrađena uglavnom od ugljičnog čelika. Brusi se dvostrano, osim specijaliziranih vrsta poput bradve. Namjena određuje i geometriju sječiva, tako će sjekira za cijepanje imati jače klinasto sječivo pogodno za kalanje, dok će sjekira za rušenje imati uže i nježnije sječivo pogodnije za poprečno sječenje vlakana drveta. mini|300px|Nekoliko različitih sjekira|desno